辟者，訏谟力脱之。改户部，榷浒关，通旁港，罢小艇税，舆诵大起。差竣，以羡金五千输内帑，出知南昌府，改苏州。豪滑逞潘，沉贞妇于江，而又陷其夫以盗，狱成，訏谟鞫雪之，购得贞妇尸，抵豪于法。无赖少年伪称彻侯胄子，拥传行，所至供帐，訏谟缚置之法，众称神明。郡人侯峒曾、顾宗孟、顾燕诒、曹荃，皆其所甄拔。官终广西按察司副使，卒祀于乡贤祠。父陈一定，以子贵，封副使。